શહેરના સહકાર મેઈન રોડ ઉપર મેઘાણીનગરમાં રહેતા અને સસ્તા અનાજની દુકાન ચલાવતા અંકિત અમૃતલાલ ભીમાણી નામના પટેલ વેપારીએ ભક્તિનગર પોલીસ સ્ટેશનમાં અમદાવાદ નિકોલમાં રહેતી પત્ની એકતાબેન સામે ઠગાઈ અંગે નોંધાવેલી ફરિયાદમાં જણાવ્યું હતું કે તેના લગ્ન 3 વર્ષ પહેલા થયા હતા લગ્ન બાદ એકતા ઉપર માતા-પિતાને વિશ્વાશ આવી જતા તેને ઘરનો તમામ વહીવટ સોંપી દીધો હતો તમામ કબાટની ચાવીઓ પણ આપી દીધી હતી પરંતુ આઠમા નોરતે અચાનક એકતા કઈ કહ્યા વિના ઘર મૂકીને જતી રહી હતી ફોન કરતા પોતે અમદાવાદ માવતરે ગઈ હોવાનું જણાવ્યું હતું તેના બીજા દિવસે અલ્કાબેન ઇમરાનભાઈ નામની એક મહિલા ઘરે આવી હતી અને એકતાબેન ક્યાં છે તેઓ જુગારમાં 10થી 12 લાખ હારી ગયા છે તેમ કહેતા એકતા ઘર મૂકીને જતી રહી હોય અને તેણી જુગાર રમે છે તેવી કોઈ જાણ નહિ હોવાનું કહેતા અલ્કાબેન જતા રહ્યં હતા બાદમાં શંકા જતા ઘરમાં ચેક કરતા મમ્મીના કબાટમાંથી 2 લાખનો રજવાડી હાર, 1 લાખનો 5 તોલાનો નાનો સેટ, 80 હજારનો પપ્પાનો ચેઇન, 60 હજારની લક્કી, 2 વીંટી તથા પોતાના રૂમમાં કબાટમાંથી 4 વીંટી, 60 હજારની લક્કી સહિતના 28 તોલા દાગીના જોવા મળ્યા નહિ જેથી તેણીને ફોન કરતા પોતે આ તમામ દાગીના ફાઇનાન્સમાં મૂકી લોન લીધી હોવાનું જણાવ્યું હતું જેથી જ્ઞાતિના આગેવાનો અને તેણીના પિતાને ફોન કરીને સંધાન માટે વાત કરી હતી અને દાગીના પરત અપાવવાની વાત થઇ હતી પરંતુ કોઈ પ્રત્યુત્તર નહિ મળતા અંતે 5.60 લાખની ઠગાઈ અંગે ફરિયાદ નોંધાવતા પીએસઆઇ આર એન સાંકળીયા વધુ તપાસ ચલાવી રહ્યા છે.